Att. — stoich. 52 — 418/7 a.
Region: Attica (IG I-III) — Attica

θεοι [ε]δοχσεν τει βολει και τοι δεμοι πανδιονις επρυτανευε αριστοχ[σ]ενος εγραμματευε αντιοχιδες επεστατει αντιφον ε ρχε αδοσιο[ς ε]ιπε ε ρχσαι το ιερον το κοδρο και το νελεος και τες βασιλες κ[α]ι μισθοσαι το τεμενος κατα τας συνγραφας. οι δε πολεται τεν ε ρχσ[ι]ν απομισθοσαντον. το δε τεμενος ο βασιλευς απομισθοσατο κατα [τ]ας χσυνγραφας και τος οριστας επιπεμφσαι ορισαι τα ιερα ταυτα οπος αν εχει ος βελτιστα και ευσεβεστατα. το δε αργυριον ες τεν ε ρχσιν απο το τεμενος ειναι. πραχσαι δε ταυτα πριν η εχσιεναι τενδε τεν βολεν η ευθυνεσθαι χιλιασι δραχμεσι εκαστον κατα τα ειρεμενα αδοσιος ειπε τα μεν αλλα καθαπερ τει βολει ο δε βασιλευς μ[ι]σθοσατο και οι πολεται το τεμενος το νελεος και τες βασιλες κα[τ]α τας χσυνγραφας εικοσι ετε τον δε μισθοσαμενον ε ρχσαι το ιε[ρ]ον το κοδρο και το νελεος και τες βασιλες τοις εαυτο τελεσιν οπ[ο]σεν δ αν αλφει μισ[θ]οσιν το τεμενος κατα τον ενιαυτον εκαστον καταβαλλετο το αργυριον επι τες ενατες πρυτανειας τοις αποδεκται[ς] οι δε αποδεκται τοις ταμιαισι τον αλλον θεον παραδιδοντον [κ]ατα τον νομον ο δε βασιλευς εαν με ποιεσει τα εφσεφισμενα ε αλλος τις οις προτετακται περι τουτον επι τες αιγειδος πρυτανειας ευθυνεσθω μυριεσι δραχμεσιν. τον δε εονεμενον τεν ιλυν εκκομισασθαι εκ τες ταφρο επι τεσδε τες βολες αποδοντα το αργυριον τοι νελει οσο επριατο ο δε βασιλευς εχσαλεψατο τον πριαμενον την ιλυν επειδαν αποδοι τεμ μισθοσιν τον δε μισθοσαμενον το τεμενος και οποσο αν μισθοσεται αντενγραφσατο ο βασιλευς ες τον τοιχον και τος εγγυετας κατα τον νομον οσπερ κειται τον τεμενον. το δε φσεφισμα τοδε οπος αν ε ι ειδεναι το[ι] βολομενοι αναγραφσας ο γραμματευς ο τες βολες εν στελει λιθινει καταθετο εν τοι νελειοι παρα τα ικρια οι δε κολακρεται δοντον το αργυριον ες ταυτα μισθον δε βασιλεα το τεμενος το νελεος και τες βασιλες κατα ταδε τον μισθοσαμενον ε ρχσαι μεν το ιερον το κοδρο και το νελεος και τες βασιλες κατα τας χσυνγραφας επι τες βολες τες εισιοσες το δε τ[ε]μενο[ς] το νελεος και τες βασιλες κατα ταδε εργαζεσθαι φυτευσαι φυτευτερια ελαον με ολεζον ε διακοσια πλεονα δε εαν βολεται και τες ταφρο και το υδατος κρατεν το εγ διος τον μισθοσαμενον οποσον εντος ρει το διονυσιο και τον πυλον ε ι αλαδε ε[χ]σελαυνοσιν οι μυσται και οποσον εντος τες οικιας τες δεμοσιας και τον πυλον αι επι το ισθμονικο βαλανειον εκφεροσι μισθον δε κατα εικοσι ετον.